**ELŐTERJESZTÉS**

**A KÉPVISELŐ-TESTÜLET**

**2021. szeptember 6.-i rendes ülésére**

**Előterjesztés**

**Telki Napló nyomdai kiadása**

A napirendet tárgyaló ülés dátuma: 2021.09.06.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**: --

**3.Költségkihatások és egyéb szükséges feltételeket, illetve megteremtésük javasolt forrásai:** 2021.évi költségvetési források

**4. Tényállás bemutatása:** Telki község Önkormányzata 2020. márciusában döntött arról, hogy költségtakarékossági és járványügyi megfontolásokból a Telki Napló eddigi papír alapú megjelentetése helyett kizárólag online formában teszi hozzáférhetővé az újságot.

Időközben érkeztek olyan jelzések az önkormányzathoz, hogy több lakó - főleg az idősebb korosztály részéről - igényelné a papír alapú megjelenést, így azt a javaslatot terjesztjük a képviselő-testület elé, hogy a település szempontjából frekventált gyűjtőpontokon tegyük elérhetővé a nyomtatott újság lapszámokat.

A tervezett 10 gyűjtőponton korlátozott számban ( 50-50 db ) lehetne hozzáférni az újságokhoz.

A gyűjtőpontos elhelyezés – lévén kevesebb példányszámot jelent – kevesebb költségvetési kiadást is jelent az önkormányzat részére. ( 400 pl. megjelentetése esetén: 149.250. Ft + Áfa, 500 pl. esetén 155.750.-Ft+Áfa )

A nyomtatott példányok tervezetten októbertől lennének elérhetőek az település lakói számára.

Telki, 2021. augusztus 23.

 Deltai Károly

 polgármester

**Határozati javaslat**

**Telki község Önkormányzat**

**Képviselő-testülete**

**…/2021. (IX. ) Önkormányzati határozata**

**Telki Napló nyomdai kiadása**

Telki község Önkormányzat képviselő-testülete úgy határozott, hogy a Telki Napló önkormányzati havi lapot 2021. októbertől nyomtatott formában ismét megjeleníti. A nyomtatott alapú újságok a település kijelölt 10 gyűjtőponti helyszínén lesznek hozzáférhetők a település lakói számára.

A nyomdai költségek fedezetét a képviselő-testület a 2021.évi költségvetés tartalékkerete terhére biztosítja.

**Felelős:** Polgármester

**Határidő:** azonnal